धर्मगुरु ने समाजजन के घर जाकर भेंट की सहायता राशि
बोहरा समाज के धर्मगुरु सैयदना मुफद्दल सैफुद्दीन मौला बुधवार शाम 6.30 बजे नगर में आए। समाजजन ने अगवानी की। बुरहानी इंटरनेशनल के गार्ड ने सुरक्षा व्यवस्था संभाली। मसजिद में समारोह से लेकर समाजजन के घरों में कार्यक्रम हुए। समाजजन में उनके दर्शन को लेकर खासा उत्साह रहा। हर कोई उनके दीदार को आतुर दिखाई दिया।
सैयदना साहब ने गुरुवार सुबह 11 बजे मसजिद में नमाज अदा करवाई। प्रवचन के दौरान कहा समाज में आपस में प्रेम बना रहे। सभी प्रेम से रहकर खुशहाल जीवन जीए। समाज के आबुली भाई, मुस्तफा भाई, मुर्तजा भाई, बाबू भाई सहित अन्य लोगों ने बताया सैयदना साहब करीब 4 दशक पूर्व 51वें धर्मगुरु अपने दादाजी ताहिर सैफुद्दीन के साथ राजगढ़ आए थे।
धर्मगुरु ने समाज के निम्न एवं मध्यमवर्गीय परिवारजन के यहां जाकर उन्हें सहायता राशि देने के लिए 14 लाख रु. की राशि भेंट की। जाकीर भाई नुमान अली, असगर भाई कालीदेवी वाले एवं हसन भाई कलीमुद्दीन के घर धर्मगुरु गए। नगर के बोहरा समाजजन के साथ अनेक स्थानों से समाजजन ने आकर धर्मगुरु के दर्शन किए।
नप अध्यक्ष प्रतिनिधि सुरेश तातेड़ ने पार्षद प्रतिनिधि नीलेश शर्मा, मुकेश चत्तर एवं अन्य पार्षदों की उपस्थिती में सैयदना साहब को स्मृति चिह्न भेंट किया। पूर्व विधायक प्रताप ग्रेवाल ने भी कार्यकर्ताओं के साथ सैयदना साहब से आशीर्वाद लिया। यहां से धर्मगुरु अमझेरा पहुंचे। रवानगी के समय उनकी कार के आसपास समाज की अनेक महिलाएं एवं पुरुष दौड़कर मौला मौला कहकर उनके जाने पर आंखों में आंसू से सरोबार हो गए।
बोहरा समाज
राजगढ़. बोहरा समाज के धर्मगुुरु की अगवानी समाजजन ने की।
hin_Deva hin_Deva hin_Deva hin_Deva hin_Deva mai_Deva awa_Deva